stanford-oval/wikipedia huggingface dataset:
Irlannin tasavaltalaisarmeija
IRA:n suhde Irlannin tasavaltaan

Vanha IRA suhtautui Irlannin vapaavaltioon – ja sittemmin Irlannin tasavaltaan – epäluuloisesti ja syyllistyi muun muassa poliisien ja virkamiesten murhiin. Koska IRA katsoo edustavansa ns. "ensimmäistä Dáilia" (Irlannin parlamentin, Dáil Éireannin, ensimmäistä kokoonpanoa ennen Collinsin allekirjoittamaa rauhansopimusta Britannian kanssa), se ei periaatteessa tunnusta olemassa olevaa Irlannin tasavaltaa oikeaksi tasavallaksi, vaan ainoastaan "26 kreivikunnaksi". IRA kannattaa ihanteellisen, yhdistetyn Irlannin tasavallan luomista.
Käytännössä IRA on kuitenkin jo kauan pyrkinyt välttämään konflikteja Irlannin tasavallan viranomaisten kanssa, vaikka esimerkiksi järjestön rahoitusta palvelleet pankkiryöstöt ovat merkinneet yhteenottoja. Viimeksi Adaressa (Áth Dara) IRA:n miehet surmasivat irlantilaisen poliisin, etsivä Jerry McCaben (Gearóid Mac Cába) kesken pankkiryöstön vuonna 1996. IRA:n yritykset lopettaa aseellinen taistelu ja siirtyä poliittisen siipensä Sinn Féinin kautta pysyvästi rauhanomaisille areenoille ovat sikäli ongelmallisia, että aina kun IRA on tätä yrittänyt, siitä on lohjennut jokin aidoksi, todelliseksi, paremmaksi IRA:ksi julistautunut radikaaliryhmä, joka on jatkanut aseellista taistelua.
Tunnettuja IRA:laisia

Gerry Adams - Sinn Féinin puheenjohtaja
Brendan Behan - Jäi kiinni räjähdysainelastin kanssa ja joutui brittiläiseen kasvatuslaitokseen. Sittemmin Behanista tuli kaksikielinen kirjailija.
Mairéad Farrell - 1980-luvun alun niin sanotun likaisen protestin johtavia naisorganisaattoreita. Vuonna 1988 SAS-erikoisjoukot surmasivat Farrellin ja kaksi muuta IRA:n tiedustelijaa Gibraltarissa.
Cathal Goulding - johti niin sanotun Official IRA:n pois aseellisesta taistelusta ja muutti sen parlamentaariseksi puolueeksi. Väkivaltaan uskova osa IRA:ta jatkoi kuitenkin taistelua. Goulding kuoli vuonna 1998.
Martin McGuinness
Thomas Murphy IRA:ssa 1969-1998. Luultavasti IRA:n Etelä-Armaghin osaston päällikkö, IRA:n henkilöstöpäällikkö. Tunnetaan laajalti kutsumanimellä "Laatta".
Seán Mac Stiofáin
Danny Morrison
Máirtín Ó Cadhain - sotavuosina Kildaren Curraghiin internoitu IRA:n mies, sittemmin 1900-luvun suurin iirinkielinen kirjailija.
Bobby Sands - 1980-luvun alun nälkälakossa menehtynyt IRA:n aktiivi.
Seán South - alkujaan iirinkielisyysliikkeen aktiivi, joka hakeutui IRA:han. Kuoli taistelukentällä 1950-60-luvun vaihteen rajaseutusotaretken aikana.
Séamus Twomey
Aiheesta muualla

Kuvia tai muita tiedostoja aiheesta Väliaikainen IRA Wikimedia Commonsissa
IRA lopettaa aseellisen toimintansa (TS) (Arkistoitu – Internet Archive)
IRA:n rauhanjulistus 28. heinäkuuta 2005 (englanniksi)
Ison-Britannian ja Irlannin sopimuksen allekirjoitukset.
Raspberry Pi

| Raspberry Pi |
| --- | --- |
 Raspberry Pi 4 Model B
Kehittäjä:  Raspberry Pi Foundation, Raspberry Pi Ltd
Julkaistu:  2012
Suoritin:  ARM
Aiheesta muualla
Kotisivut
Raspberry Pi 1 model B+ (2014)
Raspberry Pi 2 model B (2015)
Raspberry Pi 3 model B (2016)
Raspberry Pi 4 model B (2019)
Raspberry Pi, usein lyhennettynä RasPi tai RPI, on mallisarja yhden piirilevyn tietokoneita, jonka on kehittänyt brittiläinen Raspberry Pi Foundation sekä sen tytäryhtiö Raspberry Pi Ltd. Tietokoneet valmistetaan Walesissa Sonyn Pencoedin tehtaalla sekä Kiinassa että Japanissa.
Syyskuuhun 2016 mennessä tietokonetta oli myyty 10 miljoonaa kappaletta neljän ja puolen vuoden aikana ylittäen odotukset kolminkertaisesti. Maaliskuuhun 2018 mennessä Raspberry Pin malleja on myyty yhteensä 19 miljoonaa kappaletta.
Raspberry Pi

Tietokoneen ensimmäisestä mallista on julkaistu neljä versiota: Model A, Model A+ ja Model B sekä Model B+. Laitteisto perustuu Broadcomin BCM2835-järjestelmäpiiriin (suorittimena ARM1176JZF-S), joka sisältää suorittimen, muistin ja integroidun grafiikkapiirin. Tietokone kytketään televisioon tai näyttöön, syöttölaitteina voi käyttää USB-näppäimistöä ja hiirtä, massamuistina on Secure Digital -kortti. Virtalähteeksi sopii kännykän laturi.
Tietokoneen suoritin on samanlainen kuin vanhemmissa älypuhelimissa. Laitteen suorituskykyä on verrattu 300 MHz Pentium II:een, grafiikkapiirin puolestaan ensimmäiseen Xboxiin.
Yksi puutteista RPi versioon viisi saakka on paristovarmennettu kello. Konetta käynnistettäessä kellonaika pitää aina synkronisoida netistä tai syöttää käsin.
Raspberry Pi julkaistiin 29.2.2012 kello 6:00 (UTC). Tuotteen jakelijoina toimii Premier Farnell ja RS Components. Kummankin jakelijan verkkosivut lamaantuivat tietokoneen valtavan suosion vuoksi ja ensimmäinen 10 000 kappaleen erä Model B-sarjaa myytiin lähes välittömästi loppuun.
Helmikuussa 2015 koneita oli myyty viisi miljoonaa kappaletta, joten se ohitti Sinclair ZX Spectrumin myydyimpänä brittiläisenä koneena.
Myöhemmin julkaistu Raspberry Pi Zero perustuu samaan piiriin ja on ohjelmallisesti yhteensopiva. Raspberry Pi Zero W sisältää lisäksi langattomat yhteydet.
Raspberry Pi 2

Helmikuussa 2015 säätiö julkaisi Raspberry Pi 2:n joka käyttää neliytimistä 900 MHz BCM2836 ARM Cortex-A7 -suoritinta ja sisältää 1 Gt muistia. Uusi suoritin on suorituskyvyltään noin kuusinkertainen entiseen nähden. Hinnan on tarkoitus olla saman kuin vanhalla B-mallilla.
Raspberry Pi 3

29. helmikuuta 2016 julkaistiin Raspberry Pi 3, jossa on niin Bluetooth kuin WLAN:kin. Erona edellisiin Raspberry Pihin ja Raspberry Pi 2:een on se, että tietokoneen suoritin on 32-bittisyyden sijaan 64-bittinen.
Raspberry Pi 3 Model B -malli käyttää BCM2837-prosessoria. Merkittävä muunnos on neliytimisen ARMv7-suoritinytimen korvaaminen neliytimisellä ARM Cortex A53 (ARMv8) -suoritinytimellä. Kellotaajuus on 1,2 GHz, joka tekee laitteesta noin puolet Raspberry Pi 2:sta nopeamman. Raspberry Pi 3 Models A+, B+ käyttävät BCM2837B0-suoritinta, jonka ainoa ero on suurempi 1,4 GHz:n kellotaajuus (+17 %). Suorittimen päällä on metallinen lämmönlevitin lämmönpoistoa varten.
Raspberry Pi 3:sta on alkuperäinen malli, 3A+, 3B+ ja Zero 2 W pienemmällä koolla.
Raspberry Pi 4

24. kesäkuuta 2019 julkaistiin Raspberry Pi 4. Erona edellisiin; uusi, noin 3 kertaa tehokkaampi 1,5 GHz neliytiminen 64-bittinen BCM2711-suoritin nopeammalla ARM A72 -ytimellä, 4 Gt muistia, USB-C, Micro HDMI-liitin ja 28 nm viivaleveys, edellisissä 40 nm. Toukokuussa 2020 ilmestyi 8 Gt:n muistilla varustettu malli.
Laitteessa on parannettu VideoCore VI 3D -grafiikkaydin (500 MHz) ja sisäinen PCIe-väylä kytkemään USB 2.0 ja USB 3.0 -portteihin. Myös Ethernet on nyt PCIe-väylässä, kun se aiemmissa malleissa oli USB-väylässä, joka rajoitti nopeutta.
Raspberry Pi 400

2. marraskuuta 2020 julkaistiin Raspberry Pi 400.  Se eroaa konseptiltaan edellisestä malleista siten, että siinä Raspberry Pi 4 on integroitu näppäimistön sisään perinteisten kotimikrojen (Commodore 64, Amiga 500) tapaan. Prosessorin kellotaajuutta on nostettu Raspberry Pi neljän 1,5 GHz:stä 1,8 GHz:iin.
Raspberry Pi 5

Raspberry Pi 5 julkaistiin 28. syyskuuta 2023.
Kone on yli tuplasti edeltäjäänsä nopeampi.
Suorittimena on Broadcomin BCM2712, jossa on 2,4 GHz neliytiminen 64-bittinen Arm Cortex-A76. Videopiiri on päivitetty VideoCore VII (800 MHz), joka tukee OpenGL ES 3.1 ja Vulkan 1.2 -rajapintoja. Uusi videopiiri pystyy toistamaan videota kahdella 4Kp60 -näytöllä samaan aikaan.
LPDDR4X-muistia on 4 GB tai 8 GB.
Koneessa on ensimmäisen kerran eteläsilta-piiri hoitamassa I/O-toimintoja. 
Suoritin kytkee suoraan SDRAM-muistiin, SD-muistikorttiin, HDMI-näyttöön ja PCI Express -väylään. Väylään kytketty uusi I/O-piiri RP1 hoitaa oheislaiteet. RP1 hoitaa USB, Ethernet ja MIPI DSI -väylät ja hitaan tiedonsiirron GPIO-liittimet. Koneessa on vakiona 802.11ac WiFi ja Bluetooth 5.0 / BLE. Komposiittivideo ja analoginen audioliitin on poistettu. Koneessa on ensimmäisen kerran paristovarmennettu kello (mutta paristo koteloineen tulee hankkia erikseen).
Raspberry Pi 5 käyttää vähemmän virtaa kuin edeltäjänsä, korkeintaan 12 wattia. Virtalähteeksi riittää USB-C-laturi (5 V, 3 A).
Raspberry Pi Zero

Raspberry Pi Zero on Pin pienikokoinen, halvempi ja liitännöiltään rajoitettu versio, joka esiteltiin 2015. Siitäkin on vuosien varrella tullut useita evoluutioversioita.
Raspberry Pi Zero ja Zero W käyttävät BCM2835-piiriä, joka oli jo Raspberry Pi 1:n pohjana.
Raspberry Pi Zero 2 W  puolestaan käyttää BCM2710A1-piiriä, joka oli Raspberry Pi 3:n perustana, hieman alikellotettuna ja puolella muistin määrällä.
Raspberry Pi Pico

Raspberry Pi Pico on muista Raspberry Pi tuotteista poiketen mikrokontrolleri, joka julkaistiin tammikuussa 2021. Se perustuu Raspberry Pi Säätiön itse suunnittelemaan järjestelmäpiiriin. Siinä ei ole käyttöjärjestelmää vaan se ajaa suoraan esimerkiksi Micropythonilla kirjoitettuja ohjelmia.
Tekniset tiedot ja versiohistoria

|  | Raspberry Pi 1 (Model B+) | Raspberry Pi 2 (Model B) | Raspberry Pi Zero | Raspberry Pi 3 (Model B v1> 2) | Raspberry Pi 4 Model B |
| --- | --- | --- | --- | --- | --- |
| Julkaisupäivä: | 14.7.2014 | 2.2.2015 | 26.11.2015 | 29.2.2016 | 24.6.2019 |
| Myyntihinta: | 25 USD | 35 USD | 5 USD | 35 USD | 35 USD |
| Prosessori: | 700 MHz, yksiytiminen, ARM11, 32-bittinen, ARMv6 | 900 MHz, moniydinprosessori, ARM Cortex-A7, 32-bittinen, ARMv7-A | 1 GHz, yksiytiminen, ARM11, 32-bittinen, ARMv6 | 1,2 GHz, moniydinprosessori, ARM Cortex-A53, 64-bittinen, ARMv8-A | 1,5 GHz, moniydinprosessori, ARM Cortex-A72, 64-bittinen, ARMv8-A |
| Näytönohjain: | Broadcom VideoCore IV,  OpenGL ES 2.0, 1080p, h.264, 250 MHz | Broadcom VideoCore IV,  OpenGL ES 2.0, 1080p, h.264, 250 MHz | Broadcom VideoCore IV,  OpenGL ES 2.0, 1080p, h.264, 250 MHz | Broadcom VideoCore IV,  OpenGL ES 2.0, 1080p, h.264, 400 MHz | Broadcom VideoCore VI,  OpenGL ES 3.0, 1080p, h.265, 500 MHz |
| Piirisarja: | Broadcom BCM2835 (CPU, GPU, DSP, SDRAM) | Broadcom BCM2836 (CPU, GPU, DSP, SDRAM) | Broadcom BCM2835 (CPU, GPU, DSP, SDRAM) | Broadcom BCM2837 (CPU, GPU, DSP, SDRAM) | Broadcom BCM2711 (CPU, GPU, DSP, SDRAM) |
| Muisti: | 512 Mt (jaettu näytönohjaimen kanssa) (ensimmäinen malli 256 Mt) | 1 Gt (jaettu näytönohjaimen kanssa) | 512 Mt (jaettu näytönohjaimen kanssa) | 1 Gt (jaettu näytönohjaimen kanssa) | 1/2/4/8 Gt LPDDR4-2400 (jaettu näytönohjaimen kanssa) |
| USB 2.0 portit: | 4 kpl | 4 kpl | 2 kpl (microUSB) | 4 kpl | 4 kpl, 2*USB 3.0 ja 2*USB 2.0 |
| Videoulostulot: | HDMI (rev 1.4), komposiitti RCA (PAL & NTSC), Model A+/B+ jakkiliitin korvaa RCA:n | HDMI (rev 1.4), komposiitti RCA (PAL & NTSC), Model A+/B+ jakkiliitin korvaa RCA:n | miniHDMI, GPIO (komposiitti) | HDMI (rev 1.4), komposiitti RCA (PAL & NTSC), MIPI Display Serial Interface | HDMI mikro, 2 kpl, tukee 4k 60p saakka komposiitti RCA (PAL & NTSC), MIPI Display Serial Interface |
| Ääni: | HDMI,  3,5 mm jakki | HDMI,  3,5 mm jakki | miniHDMI, GPIO | HDMI,  3,5 mm jakki | HDMI,  3,5 mm jakki |
Massamuisti:: Secure Digital
| Verkkosovitin: | 10/100 Ethernet (RJ45) (USB-Ethernet-silta) | 10/100 Ethernet (RJ45) (USB-Ethernet-silta) | Ei ole | 10/100 Ethernet (RJ45) (USB-Ethernet-silta), malli B+ Gigabit Ethernet (USB2.0) | 10/100/1000 Ethernet (RJ45) |
| Langattomat yhteydet: | Ei ole | Ei ole | Ei ole | 802.11n ja Bluetooth 4.1 | 802.11ac ja Bluetooth 5, BLE |
Muut liittimet:: 40-pinninen GPIO-liitin
| Tehonkulutus: | 1,55 W (310 mA) | 2,1 W (420 mA) | 0,8 W (~160 mA) | 2,9 W (580 mA) | 3,4 W (580 mA) |
| Virtalähde: | 5 V MicroUSB | 5 V MicroUSB | 5 V MicroUSB | 5 V MicroUSB | 5 V USB tyyppi-C |
| Koko: | 85,60 × 53,98 × 17 mm | 85,60 × 53,98 × 17 mm | 65 mm × 30 mm × 5 mm | 85,60 × 53,98 × 17 mm | 88 x 58 x 19,5 mm |
| Paino: | 45 g | 45 g | 9 g | 45 g | 46 g |
Raspberry Pi -tietokoneiden käyttöjärjestelmät

Lukuisista Linux-jakeluista kuten Arch Linux, Debian (Raspbian), Fedora (Pidora), Slackware on RasPille sovitettuja versioita, kuten myös FreeBSD:stä ja NetBSD:stä. RISC OS,  Windows 10 IoT. Myös Plan 9 from Bell Labs ja Inferno on sovitettu koneelle.
Vuonna 2022 ainut virallisesti tarjolla oleva käyttöjärjestelmä laitteen kotisivulla on Raspberry Pi OS, eli aiempi Raspbian, joka on Debianin ARM-versio.
Raspberry Pi OS:n 32-bittinen käyttöjärjestelmä on käännetty ARMv6 -käskykannalle liukuluku- ja VFP2-laajennuksin. Lisäksi sen mukana tulee muutamia kaupallisia ohjelma kuten Wolfram Mathematica, Minecraft ja Oraclen Java.
Debianin normaali jakelu tukee huonosti Raspberry Pitä. Debianin olemassa olevat ARM-porttaukset ovat armel, joka perustuu "uuteen" ABI:iin (EABI) ja tukee ARM v4t -prosessoreita ja uudempia. Toinen 32-bittinen ARM-versio on eabihf (EABI, Hard Float), joka tukee suorittimen laskemia liukulukuja, mutta vaatii ARM v7 -käskykannan, joten se ei ole yhteensopiva Raspberry Pin ykkösmallien kanssa. Lisäksi Linux-kernelin vakioversio ei sisältänyt tukea Raspberry Pille ennen kuin loppuvuodesta 2018.
Tämä johti siihen että Mike Thompson ja Peter Green kehittivät Debianista Raspbian-version. Säätiö omaksui tämän käyttöjärjestelmän ja julkaisi sen  Raspberry Pi OS -nimellä. Käyttöliittymänä on PIXEL, joka on kehitetty LXDE:stä.
Raspberry Pi ylläpitää edelleen omaa versiotaan Linux-kernelistä.
Kaikki Raspberry Pit ennen nelosmallia käynnistyvät näytönohjaimelle ladattavalta firmwarelta, joka ei ole vapaa ohjelmisto.
Lehdet

Tietokonetta käsitellään muun muassa The MagPi -lehdessä.
Aiheesta muualla

Wikimedia Commonsissa on kuvia tai muita tiedostoja aiheesta .
Raspberry Pi
Ohjelmankehitysympäristö Lazarus ja Raspberry Pi
Raspberry Pi 5
The Raspberry Pi Zero 2 W
Raspberry Pi Pico
Valla (Katrineholm)

| Valla |
| --- | --- |
 Valla
 Koordinaatit: 59°01′12″N, 16°22′37″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Katrineholm
Väkiluku (31.12.2023):  1 439
Infobox OKVirheellinen NIMI-arvo: 
Valla on taajama Katrineholmin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 1 439 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Valla (Katrineholm) Wikimedia Commonsissa
UD Melilla

Union Deportiva Melilla on jalkapalloseura, joka tulee Espanjalle kuuluvasta Melillan kaupungista Marokon rannikolla. Joukkue on perustettu vuonna 1976 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadiona toimii 12 000-paikkainen Estadio Municipal Álvarez Claro.
Joukkue on pelannut suurimman osan historiastaan Segunda División B:ssä ja yhtäjaksoisesti kaudesta 1987–1988 lähtien.
Aiheesta muualla

Seuran virallinen kotisivusto (espanjaksi)
Segunda División B 2019–2020
| --- | --- |
Lohko 1:   At. Baleares  Atlético B  Celta B  Coruxo  Getafe B  Ibiza  Internacional  Langreo  Las Palmas B  Las Rozas  Marino  Melilla  Oviedo B  Peña Deportiva  Pontevedra  Racing Ferrol  Rayo Majadahonda  Real Madrid B  SS Reyes  Sporting B 
Lohko 2:   Alavés B  Amorebieta  Arenas  Barakaldo  Bilbao Athletic  Burgos  Calahorra  Cultural Leonesa  Guijuelo  Haro  Izarra  Leioa  Osasuna B  Real Sociedad B  Real Unión  Salamanca CF  Tudelano  UD Logroñés  Unionistas  Valladolid B 
Lohko 3:   Andorra  Badalona  Barcelona B  Castellón  Cornellà  Ebro  Ejea  Espanyol B  Gimnàstic  Hércules  La Nucía  Levante B  Llagostera  Lleida Esportiu  Olot  Orihuela  Prat  Sabadell  Valencia Mestalla  Villarreal B 
Lohko 4:   Algeciras  Atlético Sanluqueño  Badajoz  Cádiz B  Cartagena  Córdoba  Don Benito  Linense  Marbella  Mérida  Murcia  Recreativo  Recreativo Granada  San Fernando  Sevilla B  Talavera  UCAM Murcia  Villarrobledo  Villanovense  Yeclano
Fritzie Zivic

| Fritzie Zivic> Henkilötiedot |
| --- | --- |
Koko nimi:  Ferdinand Zivic
Syntynyt: 8. toukokuuta 1913 Lawrenceville,
Kuollut: 17. toukokuuta 1984 Pittsburgh, Pennsylvania
Kansalaisuus:   Yhdysvallat
Nyrkkeilijä
Lempinimi:  Croat Comet
Pituus:  178  cm
Painoluokka:  välisarja
Kätisyys:  oikeakätinen
Ammattilaistilastot
Ottelut:  233
Voitot:  159
– tyrmäysvoitot:  80
Tappiot:  64
Ratkaisemattomat:  9
Ei tuomiota/ mitätöity:  1
Ferdinand "Fritzie" Zivic, "Croat Comet" (8. toukokuuta 1913 Lawrenceville, Pennsylvania – 17. toukokuuta 1984 Pittsburgh, Pennsylvania) oli yhdysvaltalainen välisarjan nyrkkeilijä. Vaikka hän hävisi urallaan 65 ammattilaisottelua, pidetään häntä suuressa arvossa, ja vuonna 1993 hänet valittiin International Boxing Hall of Fameen. Zivicin tyyliin kuului nyrkkien lisäksi käyttää myös muita ruumiinosiaan, esimerkiksi päätään ja kyynärpäitään.
Zivicin vuonna 1931 alkanut ja 18 vuotta kestänyt ammattilaisnyrkkeilyura oli erittäin värikäs. Hän otteli ammattilaisurallaan 230 ottelua, joista voitti 159 (80 tyrmäyksellä), hävisi 65 ja 9 päättyi ratkaisemattomaan. Vuonna 1940 Zivic voitti Sammy Angottin ja pääsi ottelemaan Henry Armstrongia vastaan välisarjan maailmanmestaruudesta. Samana vuonna 4. lokakuuta New Yorkin Madison Square Gardenissa käydyssä 15-eräisessä ottelussa hän voitti Armstrongin ja maailmanmestaruuden. Vuonna 1941 Zivic puolusti mestaruuttaan Armstrongia vastaan ja voitti tämän 12 erässä, mutta hävisi seuraavassa ottelussaan Freddie "Red" Cochranelle. Hän jatkoi uraansa vielä kahdeksan vuoden ajan, mutta ei enää taistellut tittelien voitoista.
Lopetettuaan uransa vuonna 1949 Zivic yritti ensin promoottorin ja managerin uraa ilman mainittavampaa menestystä. Hän työskenteli sittemmin muun muassa terästehtaalla sekä viini-, viski- ja olutkauppiaana, baarimikkona ennen ryhtymistään kattiloiden valmistajaksi.
Aiheesta muualla

Fritzie Zivicin ammattilaisottelujen tilastot Boxrecissä
Lawrenceville: Fritzie Zivic
Uutinen Zivicin kuolemasta New York Times -lehdessä
http://www.ibhof.com/zivic.htm (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat
Gustaf Lövås

| Gustaf Lövås |
| --- | --- |

Henkilötiedot
Syntynyt: 28. joulukuuta 1894 Floda, Ruotsi
Kuollut: 10. marraskuuta 1968 (73 vuotta) Tukholma, Ruotsi
Ammatti:  näyttelijä
Näyttelijä
Merkittävät roolit:  sekatavarakauppias Sjökvist (Åsa-Nisse-elokuvat)
    
Karl Gustaf Lövås (28. joulukuuta 1894 Floda – 10. marraskuuta 1968 Tukholma) oli ruotsalainen näyttelijä. Hän aloitti uransa vuonna 1916 ja muutti Tukholmaan 1923. Hän oli suosittu revyyartisti Tukholman työväentalolla, ja hän kiersi myös ympäri maata. Lövås esiintyi yhteensä 64 elokuvassa ja teki 45 levytystä.
Aiheesta muualla

Kuvia tai muita tiedostoja aiheesta Gustaf Lövås Wikimedia Commonsissa
Frans Emil Lilja

Frans Emil Lilja (28. heinäkuuta 1882 Mäntsälä – 14. huhtikuuta 1951 Helsinki) oli suomalainen pappi, opettaja ja koulunjohtaja.
Henkilöhistoria

Liljan vanhemmat olivat poliisikonstaapeli Valerian Lilja ja Ida Aurora Wahlstén ja puoliso vuodesta 1906 Anni Maria Leikas (k. 1950). Lilja valmistui Jyväskylän seminaarista opettajaksi 1904, mutta tuli myös ylioppilaaksi 1911, opiskeli teologiaa ja vihittiin papiksi 1919.
Lilja oli kansakoulunopettaja Mäntsälässä 1904–1909 ja Helsingissä 1909–1922, missä hän oli Eläintarhan koulun johtaja 1914–1922 ja Helsingin kansakoulun jatkoluokkien johtaja 1910–1914. Petsamossa hän oli kirkollisten ja kouluasioiden järjestäjä, pappi ja kansakoulun tarkastaja 1921 ja sitten Pohjois-Pirkkalan vt. kirkkoherra 1922–1925. Tultuaan taas Helsinkiin hän oli Helsingin pikkukirkkoyhdistyksen pääsihteeri 1924–1941, papistonapulainen 1922–1941, Paavalin seurakunnan vt. kirkkoherra 1941–1942 ja virallinen apulainen 1942–1943 ja Kallion seurakunnan komministeri 1943–1951.
Liljalla oli myös useita luottamustehtäviä. Hän oli Helsingin kaupunginvaltuustoon jäsen vuodesta 1937. Lilja toimitti Helsingin pikkukirkkoyhdistyksen vuosikirjaa 1925–1951 ja Pikkukirkon Joulua 1926–1951. Rovastin arvonimen Lilja sai 1943.
Julkaisuja

Suomen evankelis-luterilaisen kirkon katekismus, Helsinki: Valistus, 1920, kansakouluja varten toim. U. Paunu ja F. E. Lilja (myös jatkopainoksia)
Kansakoulun raamatunhistoria, Helsinki: Valistus, 1931, U. Paunun kanssa (myös jatkopainoksia)
Ohjeita opettajille Paunu-Liljan Kansakoulun raamatunhistorian oppikirjan käyttämiseen opetuksessa, Helsinki, 1936, U. Paunun kanssa (uusi painos 1947), 8 s.
Forssjö

| Forssjö |
| --- | --- |
 Forssjö
 Koordinaatit: 58°57′13″N, 16°17′41″E 
Valtio:   Ruotsi
Lääni:  Södermanlandin lääni
Maakunta:  Södermanland
Kunta:  Katrineholm
Väkiluku (31.12.2023):  802
Infobox OKVirheellinen NIMI-arvo: 
Forssjö on taajama Katrineholmin kunnassa Södermanlandin läänissä samannimisessä historiallisessa maakunnassa Ruotsissa. Taajamassa oli 802 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Forssjö Wikimedia Commonsissa
Miss Rock

Miss Rock on vuosittain järjestettävä suomalainen kauneuskilpailu. Kilpailu on valtakunnallinen ja siihen saavat osallistua yli 18-vuotiaat Suomen kansalaiset. Tavanomaisista missikisoista poiketen Miss Rockissa tatuoinnit ja lävistykset ovat täysin sallittuja. Paino- ja pituusrajoitteita tai yläikärajaa kilpailussa ei ole. Kilpailua on järjestetty vuodesta 2013 ja sen järjestää helsinkiläinen tapahtumatuottaja Jonna Schildt.
Kilpailua ei ole järjestetty vuoden 2017 jälkeen.lähde?
Miss Rock 2013

Suomen ensimmäinen Miss Rock -kilpailu käytiin vuonna 2013 ja sen voitti Daniela Nieminen. Tuomaristossa olivat Wallu Valpio, Susanna Penttilä, Nina Cristal, Piritta Lumous sekä Bar Bäkkärin ja Fiorellan edustajat.
Miss Rock 2013 > Sijoitukset

Ennakkosuosikki ja Miss Rock 2013 -voittaja: Daniela Nieminen
Yleisösuosikki: Marianne Viljanen
Finaalin Iltalehden suosikki: Nea Petäsnoro
Miss Rock 2014

Vuoden 2014 Miss Rock -tittelin voitti Daniela Koskinen. Finaali käytiin 31. toukokuuta Helsingissä. Tuomareina toimivat Archie Cruz, Sini Tarkkinen, Lassi Sidoro, Katri Sorsa sekä Daniela Nieminen.
Miss Rock 2014 > Sijoitukset

Miss Rock 2014 -voittaja: Daniela Koskinen
1. perintöprinsessa: Henna Jyly
2. perintöprinsessa: Anna-Sofia Toivonen
Miss Rock 2015

Vuoden 2015 Miss Rock -kilpailun finaali järjestettiin 16. toukokuuta Helsingissä. Finalistit esiintyvät To/Die/For -yhtyeen musiikkivideolla ”In Black”. Miss Rockiksi valittiin helsinkiläinen tatuointiartisti Jessika Elo. Tuomaristossa nähtiin Nathan Biggs, Pete Parkkonen, Isabel Ljungdell, Jape Perätalo, Sime Yliaska, Daniela Koskinen sekä Jari Kupiainen. Jessika nähtiin Nelosen Hottikset -televisiosarjassa syksyllä 2015.
Miss Rock 2015 > Sijoitukset

Miss Rock 2015 -voittaja: Jessika Elo
1. perintöprinsessa, yleisön suosikki ja lehdistön suosikki: Sofia Mäkkylä
2. perintöprinsessa: Sara Mehtonen
Miss Rock 2016

Miss Rock 2016 -kilpailuun haki hieman yli 200 naista ympäri Suomen. Miss Rock 2016 -semifinaalituomareina olivat Jyrki69, Ville Pusa, Jupe Tuomola, Hottis-Suvi ja Anna-Sofia Toivonen sekä Jessika Elo. Finaali oli 23. huhtikuuta Apollo Live Clubilla, Helsingissä. Finaalissa tuomaroivat Esko Eerikäinen, Jucci Hellström, Miss Helsinki 2012 Katrie Daler, tatuointiartisti Olivia Moonchild, Lord Est ja Jessika Elo.
Miss Rock 2016 > Sijoitukset

Miss Rock 2016 -voittaja: Emma Törmä
1. perintöprinsessa, yleisön suosikki ja lehdistön suosikki: Emmi Arveli
2. perintöprinsessa, yleisön suosikki: Sanni Nieminen
Lehdistön suosikki: Annina Lehto
Aiheesta muualla

Kuvia tai muita tiedostoja aiheesta Miss Rock Wikimedia Commonsissa
Josef Kramer

Josef Kramer.
Josef Kramer (10. marraskuuta 1906 – 13. joulukuuta 1945) oli Bergen-Belsenin keskitysleirin komendantti. Hänet tunnettiin leirin asukkaiden mukaan Belsenin petona. Hän oli pahamaineinen sotarikollinen ja vastuussa tuhansien ihmisten kuolemasta kaasukammioissa. Sodan jälkeen hänet todettiin syylliseksi sotarikoksiin ja hirtettiin Hamelnin vankilassa.